РЕШЕНИЕ НА СЪВЕТА
от 10 юли 2007 година
относно назначаване на член от Испания в Европейския икономически и социален комитет
(2007/518/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 259 от него,
като взе предвид Договора за създаване на Европейската общност за атомна енергия, и по-специално член 167 от него,
като взе предвид Решение 2006/524/ЕО, Евратом на Съвета от 11 юли 2006 г. за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет (1),
като взе предвид предложената от правителството на Испания кандидатура,
като взе предвид становището на Комисията,
като има предвид, че едно място за член от Испания на Европейския икономически и социален комитет е незаето след оставката на г-н Pedro BARATO TRIGUERO,
РЕШИ:
Член 1
Г-н Pedro Raúl NARRO SÁNCHEZ се назначава за член на Европейския икономически и социален комитет на мястото на г-н Pedro BARATO TRIGUERO за остатъка от мандата на последния, а именно до 20 септември 2010 г.
Член 2
Настоящото решение влиза в сила в деня на приемането му.
Съставено в Брюксел на 10 юли 2007 година.